Figyelem: A cikkben közölt szerviztippek a saját - több évtizedes - tapasztalatinkból 
származnak. Ha te úgy érzed, hogy neked ez nem menne, félsz tőle, hogy elrontod, nincs 
elég rutinod - és ami a legfontosabb - nincs olyan szintű műszaki affinitásod a 
szereléshez, hogy belevágj, akkor inkább bízd egy profi szakszervizre a beállítást, 
javítást, vagy a cserét. Mi így csináljuk, ahogy e cikkben leírtuk, nekünk ez működik. Ha 
neked más lesz a végeredmény, akkor vállald a tetteidért a felelősséget, mivel te cseszted 
el... 


Kedves ! 
Ha még itt vagy, akkor gratulálunk. Üdvözlünk a csináld magad mániások táborában. 


A cikk sorozatból megtudhatod, hogy egy adott szerelési műveletnek mi a legegyszerűbb, leggyorsabb, vagy 
leginkább hatékony megoldási módja. Ha lépésről-lépésre követed az utasításokat, akkor kicsi rá az esély, hogy 
hibázz. Tehát fontos a képek sorrendje, egyről a kettőre haladj. Mindig használj jó minőségű szerszámot és 
minőségi kenőanyagot, hogy ne árts az alkatrésznek és maximalizáld az élettartamát. Azoknál a műveleteknél, 
melyek sok vagy drága speciális célszerszámot igényelnek, többnyire ajánlunk valami sufnituning megoldást, 
mellyel kicsivel nagyobb odafigyeléssel, megspórolhatod egy drága célszerszám árát, de ezeket tényleg csak 
saját felelősségre vállad be. Sok rizsa és körítés nem lesz, csak tömören a lényeg, de annak minden szava és 
képe fontos! Az adott képhez tartozó szöveget mindig a kép FÖLÖTT találod! Csapjunk is a lecsóba... 


Ahead-es kormánycsapágyak beállítása és kenése 


Egy Ahcad-es kormánycsapágy beállítása és kenése szerintem a világ legegyszerűbb szerelési művelete. Alig 
kell hozzá szerszám, gyorsan és egyszerűen kivitelezhető. Ennek ellenére van egy-két finomság, amit nem 
célszerű elcseszni. Nyiss azzal, hogy leveszed a kormánycsapágy felső kupakját. Egy 5-ös imbusszal tudod 
megoldani. 


Majd oldd ki a kormányszár csavarjait a villanyakon. Ezek 4-es, 5-ös vagy 6-os csavarok lehetnek, így ilyen 
imbusz is kell hozzájuk. 


Ha jól volt beállítva a villanyakhossz vagy a stucni magassága, akkor kb. ezt kell látnod. Mármint hogy a 
villanyak kb. 3-5 mm-el végződik a stucni teteje alatt. Ennyi hely kell, hogy a felső kupak elférjen és a legyen 
némi játék a csapágy feszességének beállításához. 


Ha lehúztad a stucnit, akkor vedd le a csapágy felső csészéjét. Ez néha nem olyan egyszerű, mert beleszorul a 
központosító gyűrű. Ekkor a levételnél gumikalapáccsal üss egyet a villanyakra és egyből könnyebben lesz 
oldható a központosító gyűrű. Húzd ki a villanyakat a fejcsőből. Belépő kategóriás és kevésbé jól tömített 
csapágyaknál ezt fogod látni. Bizony koszos a kenőanyag. Már feltéve, ha egyáltalán van benne. Mert a 
legolcsóbbakban többnyire nincs, vagy csak "jelzés értékkel" van. Töröld ki egy ronggyal azt a dzsuvás zsírt. 


Teljesen tisztítsd meg a kónuszt is a csészéket is és természetesen a golyóskosarat is kimoshatod. 


A visszarakásnál ne csak a csapágyat zsírozd meg, hanem a villanyakat is. Egyrészt acél villanyakaknál ez 
gátolja a nyakcső rozsdásodását, valamint a zsíros nyakcső felfogja a bejutó szennyeződés nagy részét, így az 
nem tud eljutni a csapágyazásig. Ezzel jelentősen növelheted az olcsó csapágyak élettartamát is. 


A felső csészénél is tégy hasonlóan. Zsírozd kívül-belül a csapágyat újra, de csak miután megtisztítottad. 


A felső kónuszt és csapágy fedelet is zsírozd be alaposan. Innen is sok szennyeződés tud bejutni, főleg az olcsó, 
nem tömített csapágyakba. 


Ne felejtsd el visszarakni a központosító gyűrűt, hiszen attól lesz jól beállítható és kotyogásmentes a csapágy. 
Nem gond, ha műanyagból van, sőt, az csak jobban tömít, mint az alu verziók. Az sem baj, ha kicsit beleszorul 
a kónuszba. A levételnél gumikalapáccsal üss egyet a villanyakra és egyből könnyebben lesz oldható. A stucni 
visszarakása előtt egy papírtörlővel nagyjából zsírtalanítsd a villanyak stucniba menő részét, mert ha zsírosan 
hagyod, akkor az első kanyarnál meglepetés érhet még akkor is, ha a stucni csavarjait kellő erővel meghúztad, 
mivel a zsíros villanyakon el fog tudni fordulni a stucni. Rakd fel a stucnit, de még ne rögzítsd. A felső kupak 
közepén levő imbusszal állítsd be a csapágy feszességét. Kottyanásmentesen kell járnia, de nem szorulhat a 
csapágy. Általában nem kell nagyon megtépni az 5-ös imbuszt ehhez az állapothoz. Állítsd be a stucnit 
egyenesbe, majd rögzítsd. Készen vagy. 


E művelet szerszám igénye kimerül egy 4-5-6-os imbuszban. Egy gumikalapács és egy zsírzópisztoly sokat tud 
gyorsítani a folyamaton. 


Ide kattintva tudsz szerszámot beszerezni az Ahead-es kormánycsapágyak beállításához! 


Ide kattintva bármikor elolvashatod e cikket a weboldalunkon, még ennél is jobb minőségben. 


Örülünk ha segíthettünk! 
Körhátszelet! 


Ardó Tamás 
BikePro WebShop 


Ha mégsem szeretnél ilyen cikkeket olvasni, akkor itt tudsz leiratkozni. 


